Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 384/10/4404	Nové Zámky, 28.2.2012
EEČ : 2-33-18-2012

U Z N E S E N I E

Trestná vec:	obvinená XXXXX 
Prečin:	ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 257/2009 Zbierky zákonov

Rozhodol: 	prokurátorka Okresnej prokuratúry Nové Zámky
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Ako matka XXXXX, narodenej XXXXX, žiačky Základnej školy XXXXX XXXXX, o jej dochádzku do školy riadne nedbala, nekontrolovala ju, rodičovských združení sa nezúčastňovala, a tak maloletá v školskom roku 2009/2010 v období od 01.09.2009 do 30.06.2010 vymeškala neospravedlnene 637 v vyučovacích hodín.
Právna veta:
lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením povereného príslušníka Obvodného oddelenia PZ XXXXX, spisovej značky ČVS: ORP-736/2-OSV-NZ-2010 zo dňa 24.05.2010 bolo podľa  § 199 odsek 1 Trestného poriadku začaté trestné stíhanie vo veci prečinu ohrozovania   mravnej výchovy  mládeže podľa  211 odsek 1  písmeno b/  Trestného zákona a uznesením zo dňa 17.01.2011 bola podľa § 206 odsek 1 Trestného poriadku stíhaná XXXXX ako obvinená z uvedeného prečinu na tom skutkovom základe, ako je to uvedené vo výrokovej časti uznesenia.
	Z úmrtného listu vydaného Matričným úradom Mesta XXXXX dňa 02.02.2012 je zrejmé, že XXXXX, rodená XXXXX, trvale bytom XXXXX, okres XXXXX, dňa 18.09.2011 zomrela. 
	S poukazom na uvedené bolo potrebné rozhodnúť tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka